Special Force

Special Force (בערבית: ) הוא משחק יריות בגוף ראשון משנת 2003 שפותח על ידי לשכת האינטרנט המרכזית של חזבאללה. המשחק משחזר קרבות מהמערכה ברצועת הביטחון, כאשר השחקן משחק לוחם חזבאללה שמוטל עליו להביס חיילים ישראלים. חזבאללה יצרו את המשחק במטרה לתת לצעירים ערבים אלטרנטיבה למשחקי וידאו מערביים, שמציגים גיבורים מערביים שנלחמים באויב ערבי. המשחק נחשב לתעמולה וכלי גיוס, וזכה לגינוי על ידי ארגונים יהודיים ואנשי ממשל ישראלים. Special Force שוחרר בפברואר 2003 במספר מדינות ערביות ומכר 18,000 עותקים עד ספטמבר.

== משחקיות ==
Special Force הוא משחק יריות בגוף ראשון המתרחש במהלך המערכה ברצועת הביטחון.<ref name=":0"></ref><ref></ref> המשחק משחזר מבצעים של חזבאללה שהתרחשו במהלך המערכה, כולל מיקומם הגאוגרפי, תנאי מזג האוויר, פריסת המוקשים ומספר הלוחמים הישראליים.<ref></ref> השחקן משחק לוחם חזבאללה. במהלך הלחימה, דמות השחקן יכולה להשתמש בסכין, אקדח, רובי קלצ'ניקוב ורימוני יד נגד חיילים ישראלים המגובים בטנקי מרכבה ומסוקי בואינג AH-64 אפאצ'י.<ref name=":0" />

בשלב האימון, השחקן משיג נקודות על ידי ירי בכרזות של אנשי פוליטיקה וצבא ישראלים בכירים (כולל אריאל שרון, שאול מופז ואהוד ברק). אם השחקן יסיים את האימון עם ניקוד גבוה, חסן נסראללה יעניק מדליה לדמות השחקן.<ref name=":0" /><ref name=":1"></ref> לאחר מכן על השחקן לנטרל מוצב ישראלי, שמוגן על ידי צלפים, טנקים ומוקשים. בהמשך השחקן נלחם בכוחות ישראליים בבקאע.<ref name=":2"></ref> בסיום המשחק מוצגים לשחקן לוחמי חזבאללה שנהרגו, "שהידים".<ref name=":0" /><ref name=":2" />

המשחק זמין בערבית, אנגלית, צרפתית ופרסית.<ref name=":0" /><ref name=":3"></ref>

== פיתוח והפצה ==
במשימת האימון של המשחק השחקן יורה בכרזות של בכירים ישראלים, כגון [[שאול מופז.]]
Special Force הופק על ידי לשכת האינטרנט המרכזית של חזבאללה. הם הגו אותו מיד לאחר נסיגת ישראל מרצועת הביטחון בשנת 2000, והפרויקט אושר על ידי בכירי חזבאללה. בעוד שלארגון היה ניסיון ביצירת תוכנות ואתרי אינטרנט, הפרויקט היה משחק הווידאו הראשון שלהם. המשחק פותח על ידי החברה הלבנונית Hadeel באמצעות Genesis3D , מנוע משחק חינמי.<ref name=":4"></ref> יוצרי המשחק השתמשו בחומר ארכיוני של חזבאללה, כולל סרטים ומפות, כדי לשחזר תרחישי לחימה אמיתיים.

המשחק נועד להעניק לצעירים ערבים אלטרנטיבה למשחקי וידאו מערביים המציגים את הערבים כאויבים שמובסים בידי גיבורים אמריקאים.<ref name=":3" /> בריאיון לתקשורת האמריקאית, חבר בלשכת האינטרנט המרכזית של חזבאללה אמר: "רצינו להעניק לצעירים שלנו אלטרנטיבה [למשחקים המערביים]. ההתנגדות אינה מוגבלת לנשקים. צריך להישאר מעודכנים עם מספר גדל וגדל של תעשיות, כגון האינטרנט ומשחקי וידאו".<ref name=":0" /> חבר אחר בלשכת האינטרנט המרכזית ציין ש"אין לחזבאללה בעיה עם הטכנולוגיה המערבית עצמה. מבחינתנו טכנולוגיה היא רק כלי, אפילו אם כשהיא מגיעה מישראל. הרי אסלאם משמעותו ידע. הבעיה היא עם הרעיונות שבאים דרך המדיה החדשה."<ref name=":2" />

לאחר יותר משנתיים של פיתוח, המשחק שוחרר ב-16 בפברואר 2003 בלבנון, סוריה, איראן, בחריין ואיחוד האמירויות הערביות. הוא הופץ על ידי חברת Sunlight ושווק לעולם הערבי ולפזורתיו ברחבי העולם, כולל באירופה, בריטניה, קנדה ואוסטרליה.<ref name=":0" /><ref name=":1" /><ref name=":3" /><ref name=":4" />

== קבלה ==
לדברי קאסם גאדר, הבעלים של Sunlight (מפיצת המשחק), מכירות המשחק עלו על הציפיות. תחילה הופצו 8,000 עותקים של המשחק, אשר אזלו תוך שבוע אחד. יותר מ-18,000 עותקים נמכרו עד ספטמבר 2003, מתוכם 10,000 בלבנון וכ-1,000 באירופה ובאוסטרליה. יותר מ-200 עותקים נמכרו בבריטניה.<ref name=":0" /><ref name=":5"></ref> ה"ניו יורק טיימס" זיהה את המשחק כחלק ממאמצי התעמולה של חזבאללה בתקשורת הלבנונית, במטרה לבסס את עצמו כישות פופולרית, בפרט בקרב צעירים.<ref name=":3" /> ה-Sunday Herald טענו שזהו כלי גיוס שמטרתו לפתות שחקנים צעירים להצטרף לארגון הטרור.<ref></ref>

מבחינה טכנית, ב-Frankfurter Allgemeine Zeitung דווח שהמשחק לא יכול להתחרות במקביליו המערביים, שכן המשחק מפגר בערך בשנתיים מאחוריהם.<ref name=":4" />

Special Force זכה לגינויים מארגונים יהודיים כמו ועד שליחי הקהילות של יהודי בריטניה.<ref name=":2" /><ref name=":5" /> רון פרושאור, דובר משרד החוץ הישראלי, תיאר את המשחק כ"חלק מתהליך חינוכי שמונע כל סיכוי לשלום אמיתי" בין ישראל ללבנון.<ref name=":0" /> הפוליטיקאי האוסטרלי מייקל דנבי ראה במשחק דה-הומניזציה, והזהיר שהמשחק "יעודד צעירים לבצע מתקפות נגד מערביים".<ref name=":4" /> Eclipse Entertainment, המפתחת של מנוע המשחק Genesis3D, ריחקה את עצמה מהמשחק.<ref name=":2" /><ref name=":4" />

אלכסנדר ר' גאלוואי , פרופסור משנה לתקשורת באוניברסיטת ניו יורק, השווה את המשחק ל-America's Army, משחק יריות בגוף ראשון המציג את האידאולוגיה של צבא ארצות הברית. גאלוואי רואה את Special Force כהיפך האידאולוגי של America's Army, שכן Special Force מציב גיבור ערבי הנלחם באויב מערבי. לפי גאלוואי, Special Force ו-America's Army מתארים סיטואציות לחימה דומות מאוד, כאשר ההבדל הוא בנארטיב בלבד.<ref></ref>

בדצמבר 2006, המרכז הישראלי לאמנות דיגיטלית בחולון הציג את המשחק כחלק מתערוכת המשחקים האסורים.<ref></ref><ref></ref>

== משחק המשך ==
בעקבות מלחמת לבנון השנייה, חזבאללה יצר משחק המשך הנקרא Special Force 2: Tale of the Truthful Pledge.מפתחי המשחק המקורי הקימו אולפן חדש, Might 3D, שפיתחו את המשחק באמצעות גרסה פיראטית של CryEngine. חזבאללה שחרר את Special Force 2 ב-16 באוגוסט 2007 והציג אותו בתערוכה מקומית על הסכסוך הישראלי-לבנוני. Special Force 2 שוחרר רשמית רק בערבית, אם כי קיימת גרסה לא רשמית באנגלית בחינם.<ref></ref><ref></ref><ref></ref>

== הערות שוליים ==

קטגוריה:משחקי Windows
קטגוריה:המערכה ברצועת הביטחון
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2003
קטגוריה:סכסוך ישראל–חזבאללה
קטגוריה:תעמולה